
Қазақстан Республикасы 
Қаржы министрлігінің 
Мемлекеттік кірістер комитеті Төрағасының 
2025 жылғы 22 қыркүйектегі 
№926 бұйрығымен бекітілген


[bookmark: _GoBack]Мемлекеттік кірістер органдарының 
сыбайлас жемқорлыққа қарсы стандарттары


1-тарау. Жалпы ережелер

	1. Осы Қазақстан Республикасы Мемлекеттік кірістер органдарының сыбайлас жемқорлыққа қарсы стандарттары (бұдан әрі – сыбайлас жемқорлыққа қарсы стандарттар) «Сыбайлас жемқорлыққа қарсы іс-қимыл туралы» Қазақстан Республикасы Заңының 10-бабының 
2-тармағына, Қазақстан Республикасы Сыбайлас жемқорлыққа қарсы іс-қимыл агенттігі Төрағасының 2024 жылғы 31 желтоқсандағы № 285 бұйрығымен бекітілген Сыбайлас жемқорлыққа қарсы стандарттарды қалыптастыру жөніндегі әдістемелік ұсынымдарға сәйкес әзірленді.
	2. Осы сыбайлас жемқорлыққа қарсы стандарттар Мемлекеттік кірістер органдарында (бұдан әрі – МКО) сыбайлас жемқорлықтың алдын алуға бағытталған ұсынымдарды белгілейді.
	
	
2-тарау. Сыбайлас жемқорлықтың алдын алуға 
бағытталған ұсынымдар

	5. МКО жұмыскері жеке және заңды тұлғалардың құқықтары мен заңды мүдделерін іске асыру кезінде:
	1) жеке және заңды тұлғалардың құқықтарының, бостандықтары мен заңды мүдделерінің сақталуын және қорғалуын қамтамасыз етуге, Қазақстан Республикасының заңнамасында белгіленген тәртіппен және мерзімдерде уақтылы және объективті қарау жолымен жеке және заңды тұлғалардың ұсыныстарын қарауға, олар бойынша қажетті шаралар қолдануға; 
	2) адал, әділ, қарапайым болуға, жеке тұлғалармен, заңды тұлғалардың өкілдерімен қарым-қатынаста жалпы қабылданған моральдық-әдептілік нормаларын сақтауға, сыпайылық пен әдептілік танытуға;
	3) жеке және заңды тұлғалардың құқықтары мен заңды мүдделерін қозғайтын шешімдер қабылдау кезінде ашықтығын қамтамасыз етуге;
	4) Қазақстан халқының бірлігі мен елдегі ұлтаралық келісімді нығайтуға ықпал етуге, мемлекеттік және басқа тілдерге, Қазақстан халқының салт-дәстүрлеріне құрметпен қарауға;
	5) өзінің іс-әрекетімен және мінез-құлқымен қоғам тарапынан сыналуға себеп бермеуге, сын үшін қудалауға жол бермеуге, кемшіліктерді жою және өз қызметін жақсарту үшін сындарлы сынды пайдалануға;
	6) шындыққа сәйкес келмейтін мәліметтерді таратпауға;
	7) жеке және заңды тұлғалардың өз құқықтары мен заңды мүдделерін іске асыруын қиындататын әрекеттерге (әрекетсіздікке) жол бермеуге;
	8) өзінің лауазымдық өкілеттіктерін және онымен байланысты мүмкіндіктерді жеке мүліктік және мүліктік емес пайда алу үшін пайдаланбауға тиіс.
	6. Комитеттің құрылымдық бөлімшесінің басшысы мен аумақтық МКО өз құзыреті шеңберінде басқарушылық және өзге де шешімдерді дайындау және қабылдау кезінде:
	1) қол астындағы қызметкерлердің лауазымдық міндеттерін нақты және дәл айқындауға;
	2) еңбек жүктемесін олардың жұмыс тәжірибесі мен атқаратын лауазымдарын ескере отырып, қол астындағы қызметкерлер арасында біркелкі бөлуге;
	3) қол астындағы қызметкерлердің жұмыс нәтижелерін бағалау, сондай-ақ оларға көтермелеу және жазалау шараларын қолдану кезінде әділдік пен объективтілік танытуға;
	4) қол астындағы қызметкерлерге қатысты негізсіз айыптауларға, дөрекілікке, адамның қадір-қасиетін қорлауға, әдепсіздікке, дұрыс емес мінез-құлық фактілеріне жол бермеуге;
	5) қол астындағы қызметкерлердің лауазымдық міндеттерінен тыс, сондай-ақ Қазақстан Республикасының заңнамасына қайшы келетін анық орындалмайтын өкімдер, тапсырмалар бермеуге;
	6) қол астындағы қызметкерлерді қызметтік емес немесе жеке тапсырмаларды орындау үшін тартуға жол бермеуге;
	7) қол астындағы қызметкерлердің сыбайлас жемқорлық құқық бұзушылықтар жасауына ықпал ететін себептер мен жағдайларды жоюға;
	8) Қазақстан Республикасының заңнамасына сәйкес қол астындағы қызметкерлер тарапынан сыбайлас жемқорлыққа қарсы заңнама нормаларын бұзу фактілерінің алдын алуды және жолын кесуді қамтамасыз етуге;
	9) мүдделер қақтығысын болғызбау және реттеу бойынша уақтылы шаралар қабылдауға тиіс.
	7. МКО жұмыскері мемлекеттік қызмет көрсету кезінде:
	1) мемлекеттік көрсетілетін қызметтер туралы заңнамаға сәйкес мемлекеттік қызметтер көрсетуге;
	2) мемлекеттік көрсетілетін қызметтерді тұтынушы ретінде қаржы нарығы субъектілерінің сұрау салуларына бағдарлана отырып, көрсетілетін мемлекеттік қызметтердің сапасын арттыру жөнінде тұрақты негізде шаралар қабылдауға;
	3) көрсетілетін қызметті алушыларға қолжетімді нысанда мемлекеттік қызметтер көрсету тәртібі туралы толық және анық ақпарат ұсынуға;
	4) мемлекеттік көрсетілетін қызметтерді алуға арналған өтініштерді, көрсетілетін қызметті алушылардың шағымдарын қарау кезінде әуре-сарсаңға салуға жол бермеуге, оларды белгіленген мерзімдерде қарау нәтижелері туралы хабардар етуге;
	5) қызметтік емес қарым-қатынастар орнатпауға, өтініш берушілермен мемлекеттік көрсетілетін қызметтерді алу кезінде тікелей байланысты барынша азайтуға;
	6) көрсетілетін қызметті алушыларға мемлекеттік қызметтер көрсету кезінде негізсіз бас тарту жағдайларына жол бермеуге;
	7) мемлекеттік көрсетілетін қызметтердің қоғамдық мониторингінің нәтижелерін қарауға және мемлекеттік қызметтер көрсету үшін қажетті рәсімдерді жеңілдету, мерзімдер мен құжаттар тізбесін қысқарту бөлігінде мемлекеттік қызметтер көрсетудің бизнес-процестерін одан әрі оңтайландыру жөніндегі іс-шараларды жүзеге асыруға тиіс.
	8. МКО жұмыскері нормативтік құқықтық актілердің (әрі қарай  - НҚА) жобаларын дайындау кезінде:
	1) азаматтардың және заңды тұлғалардың заңда белгіленген құқықтары мен бостандықтарын сақтауға;
	2) жеке тұлғалар мен заңды тұлғалардың заңды мүдделерін бұзуға жол бермеуге;
	3) Қазақстан Республикасы заңнамасының талаптарына сәйкес НҚА жобаларын әзірлеуге тиіс.
	9. МКО жұмыскері МКО жұмыскерлерінің іріктеу және орналастыру бойынша кадр жұмысын ұйымдастыру кезінде:
	1) конкурстық рәсімдерді жүзеге асыру кезінде материалдарды қараудың белгіленген мерзімдерін сақтауға;
	2) кадрларды іріктеу кезінде Қазақстан Республикасы заңнамасының талаптарын сақтауға;
	3) МКО жұмыскерлерінің дербес деректері туралы мәліметтерді негізсіз беруге жол бермеуге;
	4) МКО жұмыскерлеріне қатысты объективті және жан-жақты қызметтік тексерулер жүргізуге тиіс.


3-тарау. Өзге де шектеулер, тыйым салулар мен талаптар

	10. МКО жұмыскері:
	1) Қазақстан Республикасы Президентінің саясатына адал болуға және оны біртіндеп іске асыруға;
	2) заңдылық қағидатын басшылыққа алуға, Қазақстан Республикасының Конституциясының, заңдарының және өзге де нормативтік құқықтық актілерінің талаптарын, сыбайлас жемқорлыққа қарсы заңнаманы,  Комитет туралы және аумақтық МКО заңнамаларын қатаң сақтауға;
	3) еңбек тәртібін мүлтіксіз сақтауға, берілген өкілеттіктерге адал, бейтарап билік етуге және өзінің лауазымдық міндеттерін тиісінше орындауға;
	4) мемлекеттік меншіктің сақталуын қамтамасыз етуге, оны ұтымды, тиімді және тек қызметтік мақсатта пайдалануға;
	5) МКО сатып алуы үшін пайдаланылатын ақшаны оңтайлы және тиімді жұмсауға;
	6) сыбайлас жемқорлыққа қарсы іс-қимылда, сыбайлас жемқорлық құқық бұзушылықтарды ашуда белсенділік танытуға;
	7) Қазақстан Республикасының заңдарында көзделген жағдайларды қоспағанда, автоматтандырылған ақпараттық жүйелермен жұмыс істеу кезінде (оларға қолжетімділік болған кезде) алынған ақпаратты қоса алғанда, өзінің лауазымдық өкілеттіктерін орындау кезінде алынған кез келген тасымалдауыштың кез келген түрлерінде қабылдау үшін қолжетімді кез келген нысанда құпиялықты сақтауға және үшінші тұлғаларға қызметтік, коммерциялық және өзгеде Қазақстан Республикасының заңдарымен қорғалатын құпияны жария етпеуге;
	8) мүдделер қақтығысын болғызбау және шешу жөнінде шаралар қабылдауға;
	9) туындаған мүдделер қақтығысы туралы немесе оның туындау ықтималдығы туралы, ол туралы белгілі болған бойда тікелей басшыны не МКО басшылығын жазбаша хабардар етуге;
	10) МКО оң имиджін сақтауға: мінез-құлықтың әдеп нормаларын сақтауға, лауазымдық міндеттерін орындау, мемлекеттік қызметтер көрсету және жеке тұлғалармен және заңды тұлғалардың өкілдерімен басқа да сыртқы және ішкі өзара іс-қимыл жасау кезінде дұрыс іс-қимыл көрсетуге тиіс.
	11. МКО жұмыскеріне:
	1) Сыбайлас жемқорлыққа қарсы заңнамаға сәйкес мемлекеттік функцияларды орындаумен үйлеспейтін қызметті жүзеге асыруға;
	2) басқа адамдарды сыбайлас жемқорлық құқық бұзушылықтар жасауға көндіруге немесе көтермелеуге;
	3) кәсіпкерлік субъектілерінің ісіне және басқа да мемлекеттік органдардың, ұйымдардың қызметіне заңсыз араласуға;
	4) МКО қалыпты жұмыс істеуіне және лауазымдық міндеттерін орындауға кедергі келтіретін іс-әрекеттерге қатысуға;
	5) жеке немесе заңды тұлғалардың кәсіпкерлік қызметін мемлекеттік реттеу, бақылау және қадағалау жөніндегі өкілеттіктерді осындай қызметті жүзеге асыратын тұлғаларға беруге, сондай-ақ өздерінің мемлекеттік немесе оларға теңестірілген функцияларын орындауды үшінші тұлғаларға беруге;
	6) келіп түскен және жұмыс бойынша МКО ілгерілеткен кезде Қазақстан Республикасының заңнамасында көзделмеген артықшылықтар (протекционизм, отбасылық) беруге;
	7) өзінің жақын туыстарының (ата-аналарының, балаларының, асырап алушылардың, асырап алынған балалардың, ата-анасы бір және ата-анасы бөлек аға-інілері мен апа-сіңлілерінің (қарындастарының), аталарының, әжелерінің, немерелерінің), жұбайының (зайыбының) және (немесе) жекжаттарының (ата-анасы бір және ата-анасы бөлек аға-інілері мен апа-сіңлілерінің (қарындастарының) ата-аналарының және балаларының және өзінің материалдық мүдделерін қанағаттандыруға байланысты мәселелерді шешу кезінде өзінің лауазымдық өкілеттіктерін пайдалануға;
	8) егер мүдделер қайшылығы болса, лауазымдық міндеттерін атқаруға;
	9) МКО үшінші тұлғалардың істері бойынша өкіл болуға;
	10) шешімдерді дайындау және қабылдау кезінде заңды және (немесе) жеке тұлғаларға құқыққа қайшы артықшылықтар беруге;
	11) материалдық сыйақы, сыйлықтар немесе қызметтер ұсынған адамдардың пайдасына іс-әрекеттері (әрекетсіздігі) үшін оларды қабылдауға;
	12) өздерінің лауазымдық өкілеттіктерін және олармен байланысты мүмкіндіктерді пайдалануға байланысты заңды және жеке тұлғалардан немесе олардың өкілдерінен жеке өзі немесе делдалдар арқылы заңсыз мүліктік игіліктер мен артықшылықтарды не мүліктік пайда, ақша, көрсетілетін қызметтер түрінде және өзге де нысандарда кез келген сыйақыны алу үшін өз өкілеттіктерін өзге де пайдалануды қабылдауға;
	13) МКО жұмыскерлеріне және өзге тұлғаларға олардың лауазымдық өкілеттіктерін пайдалана отырып, мүліктік пайда, игіліктер немесе артықшылықтар алу үшін сыйлықтар беруге және қызметтен тыс қызметтер көрсетуге;
	14) кредиттер, несиелер алуда, бағалы қағаздарды, жылжымайтын мүлікті және өзге де мүлікті сатып алуда Қазақстан Республикасының заңнамасында көзделмеген артықшылықтарды пайдалануға;
	15) өзінің қызметтегі қызметін материалдық-техникалық, қаржылық және ақпараттық қамтамасыз ету құралдарын, басқа да мемлекеттік мүлікті және қызметтік ақпаратты қызметтен тыс мақсаттарда пайдалануға;
	16) мүліктік және мүліктік емес игіліктер мен артықшылықтарды алу немесе шығару мақсатында ресми таратылуға жатпайтын қызметтік және өзге де ақпаратты пайдалануға;
	17) жеке және заңды тұлғалардың өтініштерін қараудың заңда белгіленген тәртібін бұзуға;
	18) осы ақпаратты ұсынуы Қазақстан Республикасының заңнамасында көзделмеген жеке немесе заңды тұлғалардан ақпаратты талап етуге;
	19) ұсынылуы Қазақстан Республикасының заңнамасында көзделген ақпаратты жеке және (немесе) заңды тұлғаларға беруден негізсіз бас тартуға, оның мерзімін кешіктіруге, анық емес немесе толық емес ақпарат беруге;
	20) «Ойын бизнесі туралы» Қазақстан Республикасының Заңында көзделген ұйғарымға жататын ойын мекемелерінде құмар ойындарға және (немесе) бәс тігуге, сол сияқты оған арналмаған орындарда немесе телекоммуникация желілерін, оның ішінде Интернет желісін пайдалану арқылы өткізілетін құмар ойындарға және (немесе) бәс тігуге қатысуға тыйым салынады.


4-тарау. Қорытынды ережелер

	12. МКО жұмыскерлері Сыбайлас жемқорлыққа қарсы стандарттарды сақтауға міндетті.
	13. Қазақстан Республикасының заңнамасында көзделген өзге де жағдайларды қоспағанда, МКО жұмыскерлері сыбайлас жемқорлыққа қарсы стандарттарды сақтамағаны үшін тәртіптік жауаптылықта болады.
	14. МКО жұмыскерлерінің сыбайлас жемқорлыққа қарсы стандарттарды сақтауын бақылау Комитеттің құрылымдық бөлімшелерінің мен аумақтық МКО басшыларына жүктеледі.
